Жоба

Мәдениет және тілдерді дамыту бөлімі басшысының

2019 жылғы «10» қаңтардағы

№ 7-НҚ бұйрығына

қосымша

**«Есіл ауданы әкімдігінің мідениет және тілдердідамыту бөлімі» коммуналдық мемлекеттік мекемесінің мемлекеттік қызметшілердің мінез-құлқы мен cыбайлас жемқорлыққа қарсы стандарты**

1. Сыбайлас жемқорлыққа қарсы осы стандарт «Мәдениет және тілдерді дамыту» коммуналдық мемлекеттік мекемесінің қызметінде сыбайлас жемқорлық көріністерін болдырмау және оның қызметкерлері арасында сыбайлас жемқорлық көріністеріне мүлдем төзбеушілікті арттыру мақсатында әзірленді.

1. Қоғамдық қатынастар саласының атауы:Есіл ауданы бойынша мәдениет саласы және тілдерді дамыту.

2. Сыбайлас жемқорлыққа қарсыстандартты әзірлеушінің атауы: «Есіл ауданы әкімдігінің мәдение және тілдерді дамыту» коммуналдық мемлекеттік мекемесі.

3. Қоғамдық қатынастардың жеке саласына жұмыс істейтін адамдардың мінез-құлық (іс-әрекет) қағидалары:

3.1. Сыбайласжемқорлыққа қарсы стандарттарымен қозғалатын салада жеке және заңды тұлғалардың құқықтары мен заңды мүдделерін іске асыру кезінде:

Қазақстан Республикасының Конституциясына, заңдары мен өзге нормативтік құқықтық актілеріне сәйкес заңдылық принципін басшылыққа алу;

Қазақстан Республикасының заңнамасына сәйкес бюджеттің атқарылуын қамтамасыз ету жөніндегі функциялар мен міндеттерді жүзеге асыру;

азаматтар мен заңды тұлғалар құқықтарының, бостандықтары мен заңды мүдделерiнiң сақталуын және қорғалуын қамтамасыз етуге, азаматтардың өтiнiштерiн Қазақстан Республикасының заңнамасында белгiленген тәртiппен және мерзiмдерде қарауға және олар бойынша қажеттi шаралар қабылдауға;

лауазымдық өкілеттіктерін жүзеге асыру кезінде саяси партиялардың, қоғамдық және діни бірлестіктердің қызметінен бейтарап және тәуелсіз болуға;

лауазымдық өкілеттіктерін атқару кезiнде алатын, азаматтардың жеке өмiрiн, ар-намысы мен қадiр-қасиетiн қозғайтын мәлiметтердi жария етпеуге және Қазақстан Республикасының заңдарында көзделген жағдайларды қоспағанда, олардан мұндай ақпарат берудi талап етпеуге;

мүдделер қақтығысы туындауының кез-келген мүмкіндігін болдырмау жөнінен шаралар қабылдауға.

3.2. Өз құзыреті шеңберінде басқарушылық және өзге шешімдерді даярлау және қабылдау кезінде:

мүдделер қақтығысына жол бермеу, ал ол туындаған кезде заңнамаға сәйкес жою бойынша шара қолдану;

мемлекеттік қызметкердің құзырына кіретін шешім шығару кезінде, заңда көрсетілген өзінің міндеттерін орындауына қатысты ешқандай материалдық игіліктер, қызмет көрсетулер және өзге де артықшылықтар қабылдамау;

өз өкілеттіліктерін берілген құқықтары шегінде және лауазымдық міндеттеріне сәйкес атқару;

еңбек тәртібін мүлтіксіз сақтау, берілген міндеттерін тиімді пайдалану; қызметтік міндеттерін алалықсыз және нарықы атқару; жұмыс уақытын тиімді пайдалану.

3.3. Нормативтік құқықтық актілердің жобаларына ұсыныстар даярлау кезінде:

Қазақстан Республикасының 2016 жылғы 6 сәуірдегі «Құқықтық актілер туралы» заңын қатаң ұстану;

өзіне және үшінші тұлғалардың игілігіне пайда табу мақсатында нормативтік құқықтық актілердің қабылдануына жол бермеу.

3.4. Тыныс-тіршіліксаласы ерекшелігіне байланысты туындайтын өзге қарым-қатынастар кезінде:

мемлекет мүдделеріне шығын келтіретін, мемлекеттік органдардың жұмысына бөгет болатын және тиімділігін түсіретін әрекеттерге төтеп беру;

заңмен белгіленген тәртіптік, әкімшілік немесе қылмыстық жауапкершілікке тартылатын қателіктер мен өзге де құқық бұзушылықтарға жол бермеу;

іскерлік әдеп пен ресми тәртіп ережелерін сақтау;

басқа мемлекеттік қызметкерлер тарапынан қызметтік әдеп нормаларын бұзушылығын болдырмау немесе бетін қайтару бойынша шаралар қолдану;

ұжымда, әріптестердің ар намысы мен абыройына нұқсан келтіретін жеке және кәсіптік қасиеттерін талқылаудан ұстану;

басшылықтың тапсырмаларын орындау барысында тек объективті және тексерілген ақпараттар ұсыну.

4.**Өзге де шектеулер мен тыйым салулар:**

егер мемлекеттік қызметкер жемқорлық туралы ақпаратқа ие болған жағдайда, ол, осындай құқық бұзушылықтардың алдын-алу және тоқтату үшін шаралар қолдануы қажет, сонымен қатар жоғары тұрған басшылығын, сол жұмыс жасайтын мемлекеттік орган басшылығын, құзіретті мемлекеттік органдарды хат жүзінде ақпараттандыру. Сонымен қатар мемлекеттік қызметкер жоғарыда аталған тұлғаларды және органдарды, оның басқа тұлғаларды жемқорлыққа қарсы құқық бұзушылықтарға итермелегені жөнінде хат жүзінде дереу ақпараттандыруы қажет;

мемлекеттік функцияларын атқарумен үйлеспейтін қызметтер және кәсіпкерлік қызмет атқаруға; жеке және заңды тұлғалардан лауазымдық қызметін атқарғаны үшін сыйақы алуға (сыйлық, ақшалай сыйлық, қызмет көрсетулер, ойын сауық, демалыс, көлік шығынын төлеу және өзге де сыйақылар);

лауазымдық құзіреттілігін және оған қатысты мүмкіншіліктерді өзіне мүліктік және мүліктік емес пайда табу үшін қолдануға.